དེ་རིང་ལྷོ་བྱང་ཀོ་རི་ཡའི་ཆེས་མཐོའི་སྐུ་ཚབ་ཚོགས་ཆུང་བར་གྲོས་མོལ་བྱས་ཡོད་ཀྱང་ལྷོ་བྱང་བར་དང་རྒྱལ་སྤྱིའི་ཐོག་འཇིགས་སྣང་ཆེ་ཤོས་སུ་གྱུར་བའི་བྱང་ཀོ་རི་ཡའི་རྡུལ་ཕྲན་མཚོན་ཆའི་དཀའ་རྙོག་མུ་མཐུད་དུ་གནས་རྒྱུ་ཡིན་སྐོར་བརྗོད་ཀྱི་འདུགདེ་རིང་སྔ་དྲོར་ལྷོ་ཀོ་རི་ཡའི་མཐའ་མཚམས་ཕན་མན་ཇོམ་གྱི་ཞི་བདེ་གྲོང་ཚོ་ཞེས་པའི་ནང་དུ།ལྷོ་བྱང་ཀོ་རི་ཡའི་ཆེས་མཐོའི་སྐུ་ཚབ་ཚོགས་ཆུང་བར་འདི་ལོའི་ཕྱི་ཟླ་༢པའི་ནང་ལྷོ་ཀོ་རི་ཡའི་ནང་འཚོགས་འཆར་ཡོད་པའི་དགུན་དུས་ཨོ་རྩལ་འགྲན་ཚོགས་ཐོགབྱང་ཀོ་རི་ཡའི་ལུས་རྩལ་བ་འཛུལ་ཕྱོགས་དང།རྒྱལ་ཁབ་གཉིས་བར་གྱི་འབྲེལ་བ་ལེགས་བཅོས་གཏོང་ཐབས་སྐོར་ལ་གྲོས་མོལ་བྱས་ཡོད་པ་རེད།ཐེངས་འདིའི་གྲོས་མོལ་དེ་ནི་ཉེ་སྔོན་བྱང་ཀོ་རི་ཡའི་སྲིད་འཛིན་ཁེམ་ཇོང་ཨན་གྱིས་ལོ་གསར་གྱི་འཚམས་འདྲི་གཏམ་བཤད་བྱེད་སྐབས།ལོ་གསར་པའི་ནང་ལྷོ་ཀོ་རི་ཡའི་ནང་འཚོགས་འཆར་ཡོད་པའི་དགུན་དུས་ཨོ་རྩལ་འགྲན་ཚོགས་ནང་བྱང་ཀོ་རི་ཡའི་ལུས་རྩལ་བ་འཛུལ་ཞུགས་བྱེད་པར་གྲོས་མོལ་བྱེད་འདོད་ཡོད་སྐོར་བརྗོད་རྗེས།ལྷོ་ཀོ་རི་ཡའི་ཕྱོགས་ནས་གྲོས་མོལ་དེ་ཆེས་མཐོའི་སྐུ་ཚབ་ཀྱི་གྲོས་མོལ་ཞིག་ཏུ་བསྒྲུབ་པའི་དགོས་འདུན་བཏོན་པ་ལྟར།བྱང་ཀོ་རི་ཡ་ཕྱོགས་ནས་སྐུ་ཚབ་༥དང་།ལྷོ་ཀོ་རི་ཡ་ཕྱོགས་ནས་སྐུ་ཚབ་༤ཆེད་གཏོང་བྱས་ཡོད་པ་རེད།